I GIMNAZIJA SPLIT

Nikole Tesle 10

21 000 Split

KLASA: 112-01/21-02/01

URBROJ:2181.167-01-21-01

Split, 08. 10. 2021.

Na temelju članka 107. Zakona o odgoju i obrazovanju u osnovnoj i srednjoj školi (*Narodne novine br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17 i 68/18,98/19 i 64/20)*) , te članka 2. stavka 1. Pravilnika o postupku zapošljavanja te procjeni i vrednovanju kandidata za zapošljavanje I GIMNAZIJE SPLIT, Nikole Tesle 10 , 21000 Split, dana 08. 10. 2021. godine objavljuje

**N A T J E Č A J**

za radno mjesto :

**STRUČNI SURADNIK - KNJIŽNIČAR** – 1 izvršitelj/ica, na određeno - puno radno vrijeme (40 sati tjedno), do povratka radnice s roditeljskog dopusta.

UVJETI:

Uz opće uvjete za zasnivanje radnog odnosa , sukladno općim propisima o radu, kandidati moraju ispunjavati i posebne uvjete sukladno čl. 105. i čl. 106. Zakona o odgoju i obrazovanju u osnovnoj i srednjojškoli(N.N.[87/08](http://www.zakon.hr/cms.htm?id=66), [86/09](http://www.zakon.hr/cms.htm?id=67), [92/10](http://www.zakon.hr/cms.htm?id=68), [105/10](http://www.zakon.hr/cms.htm?id=69), [90/11](http://www.zakon.hr/cms.htm?id=70), [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480), [152/14](http://www.zakon.hr/cms.htm?id=1671), [07/17](http://www.zakon.hr/cms.htm?id=17751), [68/18](https://www.zakon.hr/cms.htm?id=31279), 98/19 i 64/20), i Pravilniku o stručnoj spremi i pedagoško-psihološkom obrazovanju nastavnika u srednjem školstvu (N.N. 1/96. i 80/99). te Pravilniku o uvjetima i načinu stjecanja stručnih zvanja u knjižničarskoj struci N.N. br. 28/11,16/14, 60/14 i 47/17 i 17/19 ).

Uz vlastoručno potpisanu prijavu s naznakom radnog mjesta na koje se prijavljuju, kandidati su dužni priložiti:

**1.** životopis (s osobnim podacima: osobno ime, adresa stanovanja, kontakt podaci; broj telefona odnosno mobitela , e-mail adresa )

**2.** dokaz o vrsti i stupnju stručne spreme (preslika diplome; dokaza o stečenim pedagoškim kompetencijama)

**3.** dokaz o državljanstvu (preslika osobne iskaznice ili vojne iskaznice ili domovnice ili putovnice)

**4.** dokaz o evidentiranom radnom stažu - elektronički zapis Hrvatskog zavoda za mirovinsko osiguranje o radno-pravnom statusu ( ne starije od 30 dana od dana objave natječaja)

**5.** uvjerenje nadležnog suda da se protiv kandidata ne vodi kazneni postupak glede zapreka za zasnivanje radnog odnosa iz čl. 106. zakona o odgoju i obrazovanju u osnovnoj i srednjoj školi (ne starije od 30 dana od dana objave natječaja).

Kandidati potrebne dokumente dostavljaju u neovjerenim preslikama, koje se neće vraćati. Nakon odabira kandidata, a prije sklapanja ugovora o radu, odabrani kandidat će dostaviti izvornike dokumenata ili ovjerene preslike.

Na natječaj se mogu javiti osobe oba spola.

Kandidatom prijavljenim na natječaj smatrat će se osoba koja podnese pravodobnu i potpunu prijavu te ispunjava uvjete natječaja.

Kandidat koji se u prijavi na javni natječaj poziva na pravo prednosti pri zapošljavanju prema nekom od posebnih zakona, dužan je uz prijavu i dokaze o ispunjavanju uvjeta iz javnog natječaja, priložiti i svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Kandidat, da bi ostvario pravo prednosti pri zapošljavanju prema članku 102. stavak 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine, br. 121/17, 98/19, 84/21), dužan je u prijavi pozvati se na ovo pravo na način da uz prijavu na javni natječaj priloži sve dokaze o ispunjavanju traženih uvjeta iz javnog natječaja te da priloži dokaze propisane člankom 103. stavkom 1. Zakona o hrvatskim braniteljima iz Domovinskog rada i članovima njihovih obitelji koji su objavljeni na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje %20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat, za ostvarivanje prava prednosti pri zapošljavanju prema članku 48. stavak 1.-3. Zakona o civilnim stradalnicima iz Domovinskog rata (Narodne novine, br. 84/21), dužan je u prijavi pozvati se na ovo pravo tako da uz prijavu na javni natječaj priloži sve dokaze o ispunjavanju traženih uvjeta iz javnog natječaja te da priloži dokaze propisane člankom 49. stavkom 1. Zakona o civilnim stradalnicima iz Domovinskog rata (Narodne novine, br. 84/21) koji su objavljeni na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

[%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Po isteku roka za prijavu na natječaj, kandidati koji su dostavili pravodobnu i potpunu prijavu te ispunjavaju uvjete natječaja pozivaju se na razgovor pred Povjerenstvom za vrednovanje kandidata pet dana prije dana određenog za intervju (razgovor) . Poziv će biti objavljen na javno dostupnoj mrežnoj stranici Škole.

Poveznica za mrežnu stranicu Škole:

http://www.gimnazija-prva-st.skole.hr/natjecaji/

Smatrat će se da je kandidat, koji se ne odazove razgovoru na koji je pozvan, odustao od prijave te se njegova prijava neće uzimati u obzir u daljnjem postupku.

Prijavom na natječaj kandidati su suglasni da I. gimnazija Split , kao voditelj zbirke podataka može prikupljati, koristiti i dalje obrađivati osobne podatke u svrhu provedbe natječajnog postupka u skladu sa zakonskim propisima.

Rok za podnošenje prijava je osam (8) dana od dana objave javnog natječaja na mrežnoj stranici i oglasnoj ploči Hrvatskog zavoda za zapošljavanje, te na mrežnoj stranici i oglasnoj ploči

I. gimnazije Split.

Prijave s potrebnom dokumentacijom o ispunjavanju uvjeta dostavljaju se poštom na adresu škole: I. gimnazija Split , 21000 Split, Nikole Tesle 10, s naznakom „ Za natječaj -stručni suradnik- knjižničar“.

O rezultatu natječaja kandidati će biti obaviješteni putem mrežne stranice Škole. Iznimno, obavijest o odabiru kandidata dostavlja se sukladno članku 12. stavku 2. Pravilnika o postupku zapošljavanja te procjeni i vrednovanju kandidata za zapošljavanje I. gimnazije Split.